CELEX: 32020R1206
Language: hr
Date: 2020-08-19 00:00:00
Title: Provedbena uredba Komisije (EU) 2020/1206 оd 19. kolovoza 2020. o izmjeni Provedbene uredbe Komisije (EU) 2019/1323 o izvanrednim mjerama potpore za sektore jaja i mesa peradi u Italiji

20.8.2020   
               
               
                  HR
               
               
                  Službeni list Europske unije
               
               
                  L 273/1
               
            
         PROVEDBENA UREDBA KOMISIJE (EU) 2020/1206
         оd 19. kolovoza 2020.
         o izmjeni Provedbene uredbe Komisije (EU) 2019/1323 o izvanrednim mjerama potpore za sektore jaja i mesa peradi u Italiji
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 220. stavak 1. točku (a),
         budući da:
         
                     (1)
                  
                  
                     Komisija je u kontekstu slučajeva izbijanja influence ptica u Italiji donijela dvije uredbe o izvanrednim mjerama potpore tržištu. Provedbenom uredbom Komisije (EU) 2018/1506 (2) obuhvaćeni su slučajevi izbijanja bolesti od 30. travnja 2016. do 28. rujna 2017., a Provedbenom uredbom Komisije (EU) 2019/1323 (3) slučajevi izbijanja bolesti od 1. listopada 2017. do 30. lipnja 2018.
                  
               
                     (2)
                  
                  
                     Italija je obavijestila Komisiju da su se tijekom primjene tih uredbi određena gospodarstva koja su bila pogođena slučajevima izbijanja bolesti prije 28. rujna 2017. i koja su primila naknadu u okviru Provedbene uredbe (EU) 2018/1506 našla pogođena i veterinarskim ograničenjima u obliku daljnjeg obveznog zatvaranja i posljedičnim ekonomskim gubicima nakon 28. rujna 2017., odnosno u razdoblju koje je obuhvaćeno Provedbenom uredbom (EU) 2019/1323.
                  
               
                     (3)
                  
                  
                     Komisija je zaprimila službeni zahtjev Italije da se ta gospodarstva uključe u područje primjene Provedbene uredbe (EU) 2019/1323 kako bi im se omogućila naknada za daljnje ekonomske gubitke nakon 28. rujna 2017. Provedbenom uredbom (EU) 2018/1506 prihvatljivost za djelomično financiranje Unije ograničena je na troškove koje je Italija isplatila korisnicima do 30. rujna 2019., dok se Provedbenom uredbom (EU) 2019/1323 dopuštaju plaćanja sve do 30. rujna 2020.
                  
               
                     (4)
                  
                  
                     Provedbenu uredbu (EU) 2019/1323 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Članak 1. Provedbene uredbe (EU) 2019/1323 zamjenjuje se sljedećim:
            
               
                  „Članak 1.
                  Unija osigurava djelomično financiranje u visini od 50 % troškova koje snosi Italija za potporu tržištu rasplodnih jaja, jaja za konzumaciju i mesa peradi koje je pretrpjelo znatne posljedice zbog 45 slučajeva izbijanja visokopatogene influence ptica podtipa H5, koje je u razdoblju do 1. listopada 2017. do 30. lipnja 2018. i od 20. srpnja 2017. do 28. rujna 2017. zabilježila i prijavila Italija, što je uzrokovalo obvezno zatvaranje gospodarstava i nakon 28. rujna 2017.”.
               
            
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. kolovoza 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Provedbena uredba Komisije (EU) 2018/1506 od 10. listopada 2018. o izvanrednim mjerama potpore za sektore jaja i mesa peradi u Italiji (SL L 255, 11.10.2018., str. 1.).
         
            (3)  Provedbena uredba Komisije (EU) 2019/1323 od 2. kolovoza 2019. o izvanrednim mjerama potpore za sektore jaja i mesa peradi u Italiji (SL L 206, 6.8.2019., str. 12.).